PROIECT

H O T Ă R Î R E

cu privire la aprobarea Nomenclatorului lucrărilor efectuate şi serviciilor prestate,

contra plată, de instituţiile bugetare monitorizate de către Cancelaria de Stat şi tarifelor

la acestea, precum şi a regulamentelor privind modul de formare

a veniturilor de la prestarea serviciilor cu plată

În temeiul alineatului (2) al articolului 43 din Legea finanţelor publice şi responsabilităţii bugetar-fiscale nr.181 din 25 iulie 2014 (Monitorul Oficial al Republicii Moldova, 2014, nr.223-230, art.519), cu modificările şi completărilor ulterioare, Guvernul

HOTĂRĂŞTE:

**1.** Se aprobă:

 Nomenclatorul lucrărilor efectuate şi serviciilor prestate, contra plată, de instituţiile bugetare monitorizate de către Cancelaria de Stat şi tarifele la acestea, conform anexei nr.1;

 Regulamentul privind modul de formare a veniturilor de la prestarea serviciilor cu plată ale Direcţiei generale pentru administrarea clădirilor Guvernului, conform anexei nr.2.

 Regulamentul privind modul de formare a veniturilor de la prestarea serviciilor cu plată ale Bazei Auto a Cancelariei de Stat, conform anexei nr.3;

**2.** Cancelaria de Stat va aduce actele sale normative în concordanţă cu prevederile prezentei hotărîri.

**3.** Se abrogă Hotărîrea Guvernului nr.928 din 15.08.2006 cu privire la aprobarea Nomenclatorului lucrărilor effectuate şi serviciilor prestate, contra plată, de instituţiile subordonateAparatului Guvernului şi tarifelor la acestea, precum şi a regulamentelor privind modul de formare şi utilizare a mijloacelor special (Monitorul Oficial al Republicii Moldova, 2006, nr.142-145, art.1075)

|  |  |
| --- | --- |
| **PRIM-MINISTRU** | **Pavel FILIP**  |
| **Contrasemnează:**  |  |
| **Ministrul economiei şi infrastructurii**  | **Chiril GABURICI**  |
| **Ministrul finanţelor**  | **Octavian ARMAŞU**  |
|  |  |
|  |  |

|  |
| --- |
| Anexa nr.1 la Hotărîrea Guvernului  nr. din   NOMENCLATORULlucrărilor efectuate şi serviciilor prestate, contra plată, de instituţiile bugetare monitorizate de către Cancelaria de Stat şi tarifele la acestea  1. Baza Auto a Cancelariei de Stat   |
| **Nr. d/o** | **Denumirea serviciilor** | **Tariful** |
| 1. | Parcarea automobilelor ce aparţin persoanelor juridice şi fizice: | Tarif lunar contractual |
| a) parcarea cu dreptul de folosire a staţiei de spălare a automobilelor |
| b) parcarea fără dreptul de folosire a staţiei de spălare a automobilelor |
| 2. | Prestarea pe bază de contract şi la comandă a serviciilor de transport persoanelor juridice şi fizice: | Tarif contractual conform tipului de transport şi parcursului efectiv |
| a) pe bază de contract de lungă durată; |
| b) pe bază de contract de scurtă durată sau la comandă |
| 3. | Reparaţia şi deservirea tehnică a automobilelor ce aparţin persoanelor juridice şi fizice, în funcţie de cheltuielile efective şi normativele de salarizare pentru volumul necesar de muncă | Tarif contractual |
| 4. | Darea în locaţiune/comodat a patrimoniului de stat |  Conform cuantumului stabilit de legea bugetară anuală. |
|  **Notă:**Tarifele pentru prestarea serviciilor auto se calculează în baza cheltuielilor efective şi sînt coordonate cu Cancelaria de Stat. |

|  |
| --- |
| **2. Direcţia generală pentru administrarea clădirilor Guvernului**  |

|  |  |  |
| --- | --- | --- |
| **Nr. d/o** | **Denumirea serviciilor** | **Tariful** |
| 1. | Furnizarea energiei termice produsă la cazangeriile Direcţiei generale pentru administrarea clădirilor Guvernului Republicii Moldova comodatarilor/locatarilor/proprietarilor (persoane fizice și juridice) din clădirile gestionate de Direcţia generală | Aprobat (în instituție) |
| 2. | Servicii de cazare pentru vacanțe și perioade de scurtă durată | Aprobat |
| 3. | Prelucrarea şi fabricarea materialelor din cherestea (conform nomenclatorului aprobat în instituție) | Aprobat |
| 4. | Prestarea pe bază de contract şi la cerere a serviciilor de transport de încărcături persoanelor juridice şi fizice | Aprobat |
| 5. | Darea în locațiune a patrimoniului de stat | Conform cuantumului stabilit de legea bugetară anuală și Legea nr.1308 din 25.07.1997 privind prețul normativ și modul de vânzare-cumpărare a pămîntului şi stabilit în contractul de locațiune, cu exepția tarifelor pentru foișoarele pensiunilor de odihnă din or. Vadul lui Vodă, care sunt aprobate |
| 6. | Prestarea serviciilor de către frizerie (conform nomenclatorului aprobat în institușie) | Aprobat |
| 7. | Prestarea serviciilor de reparaţie a clădirilor şi încăperilor, utilajului şi inventarului (conform nomenclatorului aprobat în institușie) | Aprobat |
| 8. | Prestarea serviciilor de telecomunicaţii | Aprobat |
| 9. | Oferirea documentelor de licitaţie | Aprobat |
| 10. | Prestarea serviciilor de întreţinere şi administrare a edificiilor | Aprobat |
| 11. | Deservirea tehnică a rețelelor inginerești | Contractual  |
| 12. | Camping | Aprobat |
| 13. | Activități recreative și de distracții | Aprobat |
| 14. | Prestarea serviciilor de alimentație publică (în restaurane și cantine, conform nomenclatorului aprobat în instituție) | Calculat la momentul prestării |
| 15. | Baruri | Calculat la momentul prestării |
| 16. | Comerțul cu amănuntul al băuturilor alcoolice, altor băuturi | Calculat la momentul prestării |
| 17. | Comerțul cu amănuntul al produselor din tutun | Calculat la momentul prestării |

Notă: Direcția generală pentru administrarea clădirilor Guvernului are dreptul la compensarea de către locatari, comodatari a serviciilor comunale/necomunale aferente dării în locațiune /comodat a încăperilor, precum și de către persoanele fizice și juridice, care dețin cu titlu de proprietate, încăperi în edificiile aflate în gestiune economică.

  Anexa nr.2

 la Hotărîrea Guvernului

nr. din

REGULAMENTUL

privind modul de formare a veniturilor colectate ale

Direcţiei generale pentru administrarea clădirilor Guvernului

**I. DISPOZIŢII GENERALE**

**1.** Regulamentul privind modul de formare a veniturilor colectate ale Direcţiei generale pentru administrarea clădirilor Guvernului Republicii Moldova(în continuare – Regulament) stabilește modul de formare a veniturilor colectate de către Direcția generală pentru administrarea clădirilor Guvernului Republicii Moldova (în continuare Direcția generală) de la efectuarea lucrărilor și prestarea serviciilor contra plată.

**2**. Veniturile colectate de către Direcția generală sunt parte componentă a bugetului de stat.

**II. FORMAREA VENITURILOR COLECTATE**

**3.** Veniturile colectate de Direcția generală se constituie din:

Furnizarea energiei termice produsă la cazangeriile Direcţiei generale pentru administrarea clădirilor Guvernului Republicii Moldova comodatarilor/locatarilor/proprietarilor (persoane fizice și juridice) din clădirile gestionate de Direcţia generală;

Servicii de cazare pentru vacanțe și perioade de scurtă durată;

Prelucrarea şi fabricarea materialelor din cherestea;

Prestarea pe bază de contract şi la cerere a serviciilor de transport persoanelor juridice şi fizice;

Darea în locațiune a patrimoniului de stat;

Prestarea serviciilor de către frizerie;

Prestarea serviciilor de reparaţie a clădirilor şi încăperilor, utilajului şi inventarului;

Prestarea serviciilor de telecomunicaţii;

Oferirea documentelor de licitaţie;

Prestarea serviciilor de întreţinere şi administrare a edificiilor;

Deservirea tehnică a rețelelor inginerești;

Camping;

Activități recreative și de distracții;

Prestarea serviciilor de alimentație publică (în restaurane și cantine);

Baruri;

Comerțul cu amănuntul al băuturilor alcoolice, altor băuturi;

Comerțul cu amănuntul al produselor din tutun.

**4.** Direcţia generală va presta servicii contra plată, în scopul satisfacerii în mod operativ a cerinţelor vizând acumularea mijloacelor financiare pentru întreţinerea curentă a subdiviziunilor Direcţiei generale, pentru consolidarea bazei tehnico-materiale etc.

**5.** Tarifele pentru serviciile prestate se stabilesc în funcţie de conjunctura preţurilor în conformitate cu actele legislative și normative cu incidență în domeniul respectiv, după cum urmează:

**5.1. CHELTUIELILE INCLUSE ÎN COSTUL
 SERVICIILOR LA CALCULAREA TARIFELOR**

 În costul serviciilor la calcularea tarifelor sunt incluse cheltuielile directe și cheltuielile indirecte(după caz).

 Structura cheltuielilor directe incluse în costul serviciilor prestate cuprinde:
a) cheltuieli de personal (retribuirea muncii, contribuţiile de asigurări sociale de stat obligatorii, primele de asigurare obligatorie de asistenţă medicală);

b) costul cheltuielilor aferente serviciilor respective.

 Cheltuielile privind retribuirea muncii reprezintă retribuţia calculată personalului implicat direct în procesul de acordare al serviciilor. Cuantumurile contribuţiilor pentru asigurările sociale de stat şi ale primelor de asigurare obligatorie de asistenţă medicală se stabilesc prin legile anuale ale bugetului asigurărilor sociale de stat şi ale fondurilor asigurării obligatorii de asistenţă medicală. Aceste cheltuieli se includ în costul tarifelor în dependență de tariful calculat.

 Costul cheltuielilor aferente serviciilor acordate constituie totalitatea materialelor, mijloacelor fixe, cheltuielile cu întreținerea, reparații curente, verificări, cheltuieli cu energia, combustibil, apă, ș.a.

      Cheltuielile indirecte sunt incluse în costul serviciilor de la caz la caz și cuprind uzura mijloacelor fixe cu destinație productivă, alte cheltuieli.

**5. 2. MODUL DE CALCULARE A TARIFELOR**

 Tarifele se stabilesc în baza rezultatelor analizei detaliate a veniturilor şi cheltuielilor suportate de Direcția generală în perioadele anterioare de activitate. În aceste tarife se vor include numai cheltuielile și consumurile indispensabile la

 prestarea serviciilor .
 Cuantumurile tarifelor se deduc aplicându-se formula:

 T = Cs/Q

unde:

   T - tariful;

 Cs – costul serviciilor

 Q – cantitatea serviciilor (suprafața deservită, cantitatea de gkal, nr. de telefoane, zile, ore, km ș.a) .

Costul serviciilor se determină după cum urmează:

 Cs = Cdirecte + Cindirecte
    unde:
     Cdirecte – cheltuielile directe;
    Cindirecte – cheltuielile indirecte.
 Ţinînd cont de specificul fiecărui serviciu, cheltuielile directe (Cdirecte) se determină conform formulei:

     Cdirecte = Cpersonal + Cmateriale, mijloace fixe, bunuri și servicii
    unde:
     Cpersonal – costul cheltuielilor legate de retribuirea muncii, contribuții de asigurări sociale și primele de asigurare obligatorie de asistenţă medicală.
    Cmateriale, mijloace fixe, bunuri și servicii – cheltuielile pentru realizarea serviciului respectiv.

 Tarifele se actualizează, în caz de necesitate, în temeiul modificărilor din legislaţie, ca urmare a schimbării preţurilor, a salariilor, sau a altor factori.

**5.3. MODUL DE APROBARE A TARIFELOR**

 Tarifele pentru serviciile prestate se aprobă de către Direcția generală pentru administrarea clădirilor Guvernului Republicii Moldova.

Notă:

 Cuantumul chiriei pentru locațiunea încăperilor este calculat în conformitate cu Legea bugetară anuală, pentru locațiunea terenurilor – Legea nr.1308 din 25.07.1997 privind prețul normativ și modul de vânzare-cumpărare a pământului;

Tarifele pentru serviciile de alimentație publică se detemină în conformitate cu actele normative cu incidență în domeniu.

**6.** Evidenţa mijloacelor financiare obţinute de la prestarea serviciilor cu plată este ţinută în conformitate cu bugetul Direcției generale, aprobat de Cancelaria de Stat şi Ministerul Finanţelor, sub aspectul clasificaţiei economice.

**7.** Mijloacele financiare, obţinute de la prestarea serviciilor cu plată se acumulează la contul trezorerial al Direcţiei generale, deschis la Trezoreria de Stat.

**8.** Veniturile colectate se utilizează, alături de veniturile generale şi sursele de finanţare, pe măsura încasării lor pentru finanţarea cheltuielilor aprobate în bugetul Direcţiei generale, fără a fi condiţionate pentru anumite cheltuieli.

**9.**  Dacă pe parcursul anului bugetar se colectează venituri peste volumul aprobat, veniturile ce depăşesc volumul aprobat se utilizează pentru finanţarea cheltuielilor în volumul aprobat.

Dacă pe parcursul anului bugetar se colectează venituri în volum mai mic decît cel aprobat, acestea vor efectua cheltuieli în volum diminuat cu suma respectivă a veniturilor neîncasate.

**10.** Cancelaria de Stat asigură controlul permanent asupra respectării prevederilor prezentului Regulament, iar, în caz de necesitate, elaborează propuneri vizînd operarea, în modul stabilit, a modificărilor respective.

**III. DISPOZIŢII FINALE**

**11.** Planificarea și utilizarea veniturilor colectate se efectuează în modul stabilit de Ministerul Finanțelor.

**12**. Mijloacele financiare obţinute de la prestarea serviciilor cu plată nu pot fi utilizate în alte scopuri, decît cele prevăzute în bugetul Direcției generale, în conformitate cu capitolul II al prezentului Regulament.

Anexa nr.3

la Hotărîrea Guvernului nr. \_\_\_

din \_\_\_\_\_\_\_\_\_\_ 2018

**Regulamentul**

**privind modul de formare a veniturilor colectate**

 **ale Bazei Auto a Cancelariei de Stat**

**I. DISPOZIŢII GENERALE**

1. Regulamentul privind modul de formare a veniturilor colectate ale Bazei Auto a Cancelariei de Stat (în continuare – Regulament) este elaborat în temeiul articolului 42 al Legii finanţelor publice şi responsabilităţii bugetar-fiscale nr.181 din 25.07.2014 și Hotărîrii Guvernului nr.1475 din 10 decembrie 2003 „Cu privire la serviciile cu plată prestate de către autorităţile administraţiei publice centrale şi organele cu funcţii de control” (Monitorul Oficial al Republicii Moldova, 2003, nr. 244-247, art. 1506).

2. Prezentul Regulament stabileşte particularităţile, modul de formare şi de utilizare a veniturilor colectate de către Baza Auto a Cancelaria de Stat (în continuare - Baza Auto) de la prestarea serviciilor, efectuarea lucrărilor sau de la desfăşurarea altor activităţi, contra plată, admise prin actele legislative şi normative în vigoare.

**II. FORMAREA VENITURILOR COLECTATE**

3. Evidenţa mijloacelor financiare obţinute de la prestarea serviciilor cu plată este ţinută în conformitate cu bugetul, aprobat de Cancelaria de Stat, sub aspectul clasificaţiei economice.

4. Mijloacele financiare, obţinute de la prestarea serviciilor cu plată se acumulează la contul trezorerial al Bazei Auto, deschis la Trezoreria de Stat.

5. Veniturile colectate se utilizează, alături de veniturile generale şi sursele de finanţare, pe măsura încasării lor pentru finanţarea cheltuielilor aprobate în bugetul Direcţiei generale, fără a fi condiţionate pentru anumite cheltuieli.

6. Din veniturile colectate se utilizează pînă la 50 la sută - pentru stimularea materială a lucrătorilor şi achitarea contribuţiilor la bugetul asigurărilor sociale de stat şi a primelor de asigurare obligatorie de asistenţă medicală;

7. Baza Auto este investită cu dreptul de a opera modificări, coordonate cu Cancelaria de Stat, în bugetele aprobate, în funcţie de încasarea veniturilor sau în virtutea altor circumstanţe, întocmind informaţii privind modificarea bugetului.

8. Dacă pe parcursul anului bugetar se colectează venituri peste volumul aprobat, veniturile ce depăşesc volumul aprobat se utilizează pentru finanţarea cheltuielilor în volumul aprobat. Dacă pe parcursul anului bugetar se colectează venituri în volum mai mic decît cel aprobat, acestea vor efectua cheltuieli în volum diminuat cu suma respectivă a veniturilor neîncasate.

9. Pentru stimularea materială a lucrătorilor se aplică prevederile actelor legislative şi normative ce reglementează salarizarea angajaţilor Bazei Auto.

Alte cheltuieli se calculează conform normelor, aplicînd tarifele şi preţurile în vigoare la momentul întocmirii devizului de cheltuieli.

10. Cancelaria de Stat asigură controlul permanent asupra respectării prevederilor prezentului Regulament, iar, în caz de necesitate, elaborează propuneri vizînd operarea, în modul stabilit, a modificărilor respective.

**III. DISPOZIŢII FINALE**

11. Planificarea şi utilizarea veniturilor colectate se efectuează în modul stabilit de Ministerul Finanţelor.

12. Responsabilitatea pentru respectarea prevederilor prezentului Regulament se pune în sarcina personalului de conducere a Bazei Auto.